kk ru ru ru kk ru kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk en ru ru ru
Берілген терминдерге түсінік беріңіз: нота, елші, ратификация.
АвтомобилиАстрономияБиологияГеографияДом и садДругие языкиДругоеИнформатикаИсторияКультураЛитератураЛогикаМатематикаМедицинаМеталлургияМеханикаОбразованиеОхрана трудаПедагогикаПолитикаПравоПсихологияРелигияРиторикаСоциологияСпортСтроительствоТехнологияТуризмФизикаФилософияФинансыХимияЧерчениеЭкологияЭкономикаЭлектроника
Елші – 1) 1961 ж. дипломатиялық қатынастар туралы Вена конвенциясында бекітілген, қазіргі кезде қабылданған халықаралық құқыққа сәйкес жіктеулер – I сыныпты дипломатиялық өкілдіктің басшысы (қаз. Дипломатиялық сыныптар мен дәрежелер); мемлекет басшысымен аккредиттеледі (қаз. Аккредиттеу). Толық ресми атауы – Төтенше және Өкілетті Елші (ағыл. Ambassador Extraordinary and Plenipotentiary).
1815 ж. Веналық регламент өзге сыныпты дипломатиялық өкілдіктерден елшінің өкілдік сипат ерекшелігін мойындады.
2) Елші – сыртқы қатынас органдарының дипломатиялық қызметкерлеріне берілетін жоғары дипломатиялық дәрежесі.
Ратификация - [лат. ratus - бекітілген, facere - жасау] - жоғарғы мемлекеттік билік органдарының құзыретті өкілдерінің өзара келісімімен қабылданған халықаралық келісімдер мен шарттарды бекітуі. Ратификация келісімдердің заңдық күшіне енуіне мүмкіндік береді.
Дипломатиялық нота(латын тілінен – nota – белгі, ескертпе; ағылшын тілінен – diplomatic note) – халықаралық құқықтағы дипломатиялық хат алмасу құжатының түрі. Дипломатиялық нота – бір мемлекеттің үкіметі атынан екінші елдің үкіметіне дипломатиялық ресми үндеу жолдау.
Дипломатиялық нота вербальді және жеке болып бөлінеді.
Дипломатиялық тәжірибеде вербальді нота жиі қолданылады (латын тілінен – verbalis – ауызша), жазбаша нысанда әртүрлі сипаттағы мәселелер жазылады. Вербальді нота үшінші жақта құрастырылады, ноталық бланкіде басылады және қол қойылмайды, оған сыртқы істер ведомствосының немесе дипломатиялық өкілдіктің мастикалық мөрі басылады және мекенжайы көрсетіледі.
Жеке нота әдетте маңызды қағидатты мәні бар мәселелерге қатысты немесе болып жатқан елдің дипломатиялық протоколдың бекітілген талаптарына сәйкес белгілі бір оқиға туралы ресми ақпарат немесе жеке нотаға жауап ретінде жіберіледі. Мұндай нота хаттық нысанда болады, қол қоюшының атынан бірінші жақта құрастырылады, ноталық бланкіде басылады, мекенжайы көрсетіледі және мөр басылмайды.
Жеке және вербальдік ноталарда жазылатын мәселелер нақты реттелмейді. Бұл жерде болып жатқан елдің салт-дәстүрлері және қолданыстағы тәжірибесі басшылыққа алынады.
Бір мезгілде бірнеше мемлекетке ресми дипломатиялық жазбаша үндеуді білдіретін циркулярлық нота да көрсетіледі. Мысалы: циркулярлық дипломатиялық нота орыс канцлері Горчаковтың (30.10.1870 ж.) Қара теңіздегі оның егемендік құқықтарының шектелулері Қырым соғысынан соң белгіленген Ресейдің бас тартуы туралы нотасы саналады.
Халықаралық дипломатиялық тәжірибеде ноталармен алмасу халықаралық келісімшарттар жасау нысандарының бірі болып саналады
8.ВИЗА – виза. Кету, келу және транзит визалары. Визасыз келу, кету. Дипломаттық виза. Сыртқы істер ведомствасы, дипломатиялық өкілдік немесе консулдық қояды.
Виза (лат. vіsus – қаралған) – адамның паспортына не өзге төлқұжатына қойылатын белгі. Ол құжат иесіне мемлекеттен кетуге не осы мемлекеттің шегіне келуге немесе оның аумағы арқылы өтуге рұқсат етілетіндігін айғақтайды. Ол белгілі бір мерзімге беріледі
Төлқұжат және визалар туралы ақпарат
1) Тәуелсіз Мемлекеттер Достастығының (ТМД) азаматтарынан, әсіресе Азербайжан, Армения, Беларусия, Грузиия, Кыргызстан, Молдавмя, Ресей, Тәжікстан, Өзбекстан және Украина азаматтарынан Қазақстанға кіру визасы талап етілмейді. Визасыз кіру 90 күнге дейін.
2) Барлық қалған шетелдік азаматтар Қазақстанға кіру визасын алуы керек.
3) Кіру визаларының бірнеше үлгілері бар:
Іскерлік визалары Қазақстан Республикасының аймағында тіркелген, мемлекеттік емес заңды тұлғалардың қолдаухатының негізінде іскерлік мақсаттармен (іскерлік келіссөздерге, әртүрлі форумдарға, нарықты оқып білуге және т.б.) Қазақстанға жіберілген шетелдік және азаматтығы жоқ азаматтар үшін беріледі.
Туристік визалар туристік қызметті жүзеге асыруға лицензиясы бар, жергілікті туристік ұйымдардың қабылдауы туралы растауды алуы бойынша беріледі.
Транзиттік визалар жеке Қазақстан аумағында орналасқан, станцияға немесе портқа келу сәтінен бастап 5 тәуліктен кешіктірмей, Қазақстан аумағындапункттен пунктке ауысқанда, олардың даталарына сәйкес билеттері мен белгіленген елге шығуға жарамды визалары бар болған кезде беріледі.
Дипломатиялық визалар дипломатиялық төлқұжат иелеріне, сондай-ақ жекелеген жағдайда, дипломатиялық визаны беру лайықты деп танылғанда беріледі. Дипломатиялық виза консульдық жинауларды өндірмей-ақ рәсімделеді.
Қызметтік визалар дипломатиялық қызметкер болып табылмайтын, халықаралық ұйымдарға, басқа да өкілдіктедің және шетелдік дипломатиялық қызметкерлерге, сондай-ақ Қазақстан Республикасының Мемлекеттік органдарына қызметтік істер бойынша шақырылған, азаматтығы жоқ тұлғалар мен шетелдік азаматтарға беріледі.
Инвесторлық визалар нақты инвесторларға – Қазақстан нарығында жұмыс істейтін немесе бизнес-жобаларды дамыту бойынша қолданыста жопары бар,шетелдік ірі компаниялардың басшы топтарының өкілдері мен басшыларына беріледі.
Жұмыс визалары шетелдік жұмысшы күшін таруға рұқсаты және басқа тиісті құжаттары бар болған кезде жұмыс қызметін жүзеге асыруға беріледі, егер Қазақстан Республикасының басқа халықаралық келісімдері мен келісім шарттарында қарастырылмаса.
Оқуға визалар оқу орнының қолдаухатының негізінде берілген, ішкі істер органдарының рұқсаты бар болған кезде беріледі.
Емделуге визалар шақырудың сипатын анықтайтын, ұйымдардың және мекемелердің тиісті қолдау хатының негізінде басқа да мақсаттармен және кеңестермен, медициналық тексеруге, емделу үшін Қазақстанға келетін, азаматтығы жоқ шетелдік тұлғаларға және шетелдіктерге беріледі.
Тұрақты тұру визалары заңмен белгіленген құжаттары болған кезде беріледі.
Келу бойынша виза беру жүргізілмейді.
4. Көпшілік үшін жолға шыққан визаның келесі жоспарлы сапарға шығатын датадан кейін 6 (алты) айдан кешікпей төлқұжаттағы жарамды мерзімі өтіп кетеді. Әдетте берілген визаны сіздің төлқұжатыңызға жапсырады.
5. Виза үшін әр өтінішке қоса шақыру-хат ұсынылуы керек.
6. Кейбір елдердің азаматтарына қызметтік, жеке, іскерлік және туристік біржолғы визаларды алу үшін шақыру-хат талап етілмейді.
7. Іскерлік және туристік, көпреттік кіру визаларын алу үшін Ішкі Істер министрлігінің көші-қон полициясының рұқсаты талап етіледі, егер шақырылған тұлға мемлекеттік емес ұйымдардан болып табылса.
8. Кіру визасы үшін келген елдегі Қазақстан республикасының консулдық және дипломатиялық мекемелеріне өтініш беру керек.
9. Виза алу бойынша өтініш беру кезінде төмендегі құжаттарды тапсыру қажет:
- Сурет және төлқұжат
Консул қосымша құжаттар қажеттілігі туралы шешімді сол орнында қабылдайды.
10. Дипломатиялықтан басқа, кез келген визаны рәсімдеу кезінде Консулдық жинау өндіріледі.
Вализа (фр. valise postale «пошта қапшығы») - дипломатиялық, консулдық курьердің пошта қапшығы, дорбасы, пакеті, конверті, оған ешкімнің де қол сұғуға рұқсат берілмейді.
Вализаның екі түрін ажыратады: консулдық және дипломатиялқық
Кеден Одағының Кеден Кодексі бойынша вализаның ішінде тек ресми құжаттар, тауарлар, жүк тасымалының жіберілімі бола алады.
Дипломатиялық вализаны тоқтатуға және ашуға жол берілмейді.
Егер вализаның ішінде ресми емес заттардың бар екендігіне күмән туса, кеден органдары консулдық вализаның ашылуын шет елдің уәкілетті тұлғасымен кеден органы қызметкерінің қатысуымен талап ете алады. Ал, егер бұған жол берілмесе консулдық вализа жөнелту орнына қайтарылады. (1963 жылғы 24 сәуірдегі Консулдық қатынастар туралы Вена конвенциясы, Кеден Одағының Кеден Кодексі)
Конвенциялық қалыптар мен оның негізінде қабылданған номативтік актілер бойынша вализада арнайы сыртқы белгілер болуы тиіс, бұл арқылы оның өзге жүктерден айырмашылығын, өзгешелігін және жалпы құқықтық қалпын көруге болады. Вализа "Expedition officiel"(қызметтік жөнелтім) жазуы бар жапсырмамен белгіленеді. Вализаға көлем және салмақ бойынша ешқандай шектеу қойылмайды.
Конвенция – (лат. Conventio - келісім) кез келген саладағы адамдардың мінез-құлқының және іс-әрекетінің, оның ішінде, жаһандық мәселелерді шешу барысында келісім бойынша қабылданған ережелер мен қағидалар; 2) келісім бойынша уағдаласушы жақтардың құқықтар мен міндеттемелерін айқындайтын құжат, мысалы, арнайы мәселе бойынша халықаралық келісім-кедендік конвенция, зияткерлік құқық туралы бүкіләлемдік конвенция және т.б.; 3) субъектілердің келісімі мен уағдаласуы негізінде ережелер, белгілер, символдар, тілдік және басқа да жүйелер енгізуді үйғаратын танымдық шара. Конвенцияны қабылдау мәселесі ғаламдану үшін аса жоғары мәнге ие. Конвенция - диалогтық және коммуникативтік сипаттағы таным мен әрекеттің тікелей нәтижесі. Мәдени-тарихи, әлеуметтік-психологиялық және коммуникацияның лингвистикалық аспектілерімен қатар, оларды жүзеге асыру үшін құрылған конвенциялар танымның әлеуметтік мәдени табиғатын көрсетеді; әртүрлі интерсубъективті, тұлғааралық, бұқаралық ресми және бейресми, ауызша және жазбаша байланыстар мен қатынастардың тұтас жүйесіне айналады. Конвенциялар саяси, ғылыми және өзге де қауымдастықтардың құндылықты бағдарларының өзгеруін, ұстанымдардың, зерттеу бағдарламаларының алмасуын, ақыр соңында әлеуметтік- тарихи қатынастарда және жалпы мәдениеттегі әзгерістерді сергек байқап, тізбектеп отырады. Конвенциялардың қабылдануы және оларды пайдалану - коммуникативті ұтымдылықтың негізгі нәтижелерінің бірі. Оның көптеген түрлері бар «Бала құқықтары туралы», «Халықаралық шарттар құқығы туралы», «Биологиялық алуан түрлілік конвенциясы», «Терроризмді қаржыландыруға қарсы күрес туралы халықаралық конвенция», «Сыбайлас жемқорлыққа қарсы күрес туралы», «Трансұлттық ұйымдасқан қылмысқа қарсы»
Данная страница нарушает авторские права?
mylektsii.ru - Мои Лекции - 2015-2017 год. (0.157 сек.)